[{"text_idx": "#000000", "text": "Li venas de Laoso kaj strebas al realigo de sia revo en la provinco Yunnan, sudokcidenta C\u0302inio. Li nomig\u0302as Viengxay Phoudphavong kaj estas pordoktoreca studento de Yunnan-Universitato. En la pasintaj pli ol ses jaroj en C\u0302inio, li ne nur finis sian lernadon, havis propran aferon, sed ankau\u0306 edzinig\u0302is al loka frau\u0306lino. Li spertis amikecon inter Laoso kaj C\u0302inio kaj sentis disvolvon kaj s\u0302ang\u0302ig\u0302ojn de la sudokcidenta landlimo de C\u0302inio."}, {"text_idx": "#000001", "text": "La 3-an de decembro, 2021, la C\u0302ina-laosa Fervojo komplete malfermig\u0302is al trafiko. Inter la unuaj pasag\u0302eroj de la fervoja linio, Viengxay Phoudphavong ne povas kas\u0302i sian emocion. Li diris, ke la fervojo estas \"felic\u0302a fervojo\" liganta Laoson kaj C\u0302inion. \"Antau\u0306e sen la fervojo necesis pli ol 20 horoj por reveno al mia hejmo de Kunming, c\u0302efurbo de Yunnan-provinco, per buso. Nun danke al la fervojo necesas nur pli ol 10 horoj, kaj la trafiko estas tre oportuna. La fervojo donas pli novan oportunon kaj pli novan disvolvon al trafiko, transporto, turismo kaj aliaj fakoj de Laoso.\""}, {"text_idx": "#000002", "text": "En la jaro 2015 Viengxay Phoudphavong venis al C\u0302inio kaj ekstudis en Yunnan-Universitato por magistreco. Diplomig\u0302inte, li restas en Yunnan-provinco, kie li rekonis sian amantinon kaj havas propran familion. Poste li kun lia edzino ekfunkciigis sinsekve interretan restoracion kaj stacion akceptantan ekspresaj\u0302ojn. Li diris, \"Mi opinias, ke estas tre bona la perspektivo de c\u0302ina interreta ekonomio, precipe, ke konsumo interreta estas pli kaj pli multa, tial interreta restoracio havas brilan estonton.\""}, {"text_idx": "#000003", "text": "Nun Viengxay Phoudphavong g\u0302oje g\u0302uas la vivon en Yunnan-provinco. En sia libera tempo li vizitas vilag\u0302ojn c\u0302e la landlimo kaj spektas montojn, akvojn kaj pejzag\u0302ojn. Li iam servis kiel volontulo en urbeto Nakeli de urbo Pu'er, tie en iu elementa lernejo li pentris kaj dancis kun geknaboj kaj rakontis al ili pri amikeco inter Laoso kaj C\u0302inio. Li ankau\u0306 vizitis lokajn vilag\u0302ojn por lerni, kiel ili sin liberigis el malric\u0302eco kaj sin ric\u0302igis per disvolvo de trajta ekonomio."}, {"text_idx": "#000004", "text": "Laosa junulo Viengxay Phoudphavong vivas en la c\u0302ina Yunnan-provinco kaj atestas la kontinuan profundigon de inters\u0302ang\u0302oj kaj kunlaboroj inter Laoso kaj C\u0302inio sur diversaj kampoj. Li diris, \"De la lastaj pli ol 60 jaroj la du popoloj helpas unu la alian, ili estas bonaj najbaroj, kaj lastajn jarojn la du landoj faris kunlaborojn rilatajn al multaj programoj, precipe ili konstruis la laoso-c\u0302inan komunumon kun komuna estonteco... kio multe helpas Laoson, c\u0302ar la c\u0302ina merkato estas giganta, tial laosaj produktoj povas esti eksportitaj al C\u0302inio. Mi esperas, ke estonte la du landoj havos pli da kunlaboroj kaj pli da programoj. Por ni, junuloj, la estonto estas tre bona c\u0302u por laboro c\u0302u por entreprenado.\""}]